CELEX: 62014CN0334
Language: lt
Date: 2014-07-09 00:00:00
Title: Byla C-334/14: 2014 m. liepos 9 d. Cour d’appel de Mons (Belgija) pateiktas prašymas priimti prejudicinį sprendimą byloje État belge/Nathalie De Fruytier

8.9.2014   
            
            
               LT
            
            
               Europos Sąjungos oficialusis leidinys
            
            
               C 303/31
            
         2014 m. liepos 9 d.Cour d’appel de Mons (Belgija) pateiktas prašymas priimti prejudicinį sprendimą byloje État belge/Nathalie De Fruytier
   
   (Byla C-334/14)
   2014/C 303/39
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   Cour d’appel de Mons
   
      Šalys pagrindinėje byloje
   
   
      Apeliantė: État belge
   
   
      Kita apeliacinio proceso šalis: Nathalie De Fruytier
   
   
      Prejudiciniai klausimai
   
   
               1.
            
            
               Ar pagal Šeštosios PVM direktyvos (1) 13 straipsnio A skirsnio 1 dalies b ir c punktus organų ir mėginių transportavimą medicinos tyrimo ar sveikatos arba terapinės priežiūros tikslais, atliktą savarankišką veiklą vykdančio trečiojo asmens, kurio paslaugų įsigijimo išlaidos klinikoms ir laboratorijoms kompensuojamos pagal socialinės apsaugos sistemą, draudžiama atleisti nuo PVM kaip paslaugas, glaudžiai susijusias su medicinos pobūdžio paslaugomis, t. y. kuriomis siekiama diagnozuoti, gydyti ir, kiek įmanoma, išgydyti ligas ar sveikatos sutrikimus?
            
         
               2.
            
            
               Ar organų ir mėginių transportavimo medicinos tyrimo ar sveikatos arba terapinės priežiūros tikslais, atlikto savarankišką veiklą vykdančio trečiojo asmens, kurio paslaugų įsigijimo išlaidos klinikoms ir laboratorijoms kompensuojamos pagal socialinės apsaugos sistemą, siekiant atlikti medicinos tyrimus, veikla gali būti atleidžiama nuo mokesčio pagal Šeštosios PVM direktyvos 13 straipsnio A skirsnio 1 dalies b ir c punktus?
            
         
               3.
            
            
               Ar kitų tokio paties pobūdžio deramai pripažintų įstaigų sąvoką, nurodytą Šeštosios direktyvos 13 straipsnio A skirsnio 1 dalies b punkte, reikia aiškinti taip, kad ji apima privačias bendroves, kurių paslaugos – transportuoti žmogaus mėginius siekiant atlikti tyrimą, būtiną ligoninių ir sveikatos priežiūros įstaigų siekiamiems terapiniams tikslams pasiekti?
            
         
      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23).